MORGUNBLAÐIÐ MIÐVIKUDAGUR 27. ÁGÚST 2008 23 Ógnun Gæsaskyttur liggja víða í skurðum þessa daga og horfa til himins . Á Fellsströnd er þetta skilti sem bannar skotveiðar á landareigninni . Það er verk myndlistarmannsins Helga Þorgils Friðjónssonar en vegfarendum finnst sumum að skyttan minni nokkuð mikið á suðrænan hryðjuverkamann . Einar Falur Blog.is Anna Ólafsdóttir Björnsson | 26. ágúst Heimkomur Heimkoma Paul Rames í nótt er mikið fagnaðar - efni og vonandi verður framhald málsins jafn - ánægjulegt . Vona að það vefjist ekki fyrir neinum að hér á þessi ágæta fjöl - skylda heima . Á morgun verður annarri heimkomu fagnað þegar landsliðið kemur heim með sigursilfrið sitt . Smáþjóðarhjartað í mér gleðst einlæglega . Enn eitt ,, heimkomu ? - dæmi er of - arlega í huganum núna . Mér , eins og fleirum , finnst að Bandaríkjamenn hafi verið heillum horfnir undir Bush - stjórninni . Eina leiðin til nýrrar ,, heim - komu ? sé að kjósa Obama í nóvember sem forseta Bandaríkjanna . Nú er hvatt til einingar en mjótt er á mununum í könnunum og það er auðvitað svolítið kvíðvænlegt , en ég held þó að þetta fari allt vel að lokum . Meira : annabjo.blog.is Hannes Friðriksson | 26. ágúst Hver borgar brúsann ? Það er gaman að sjá frétt í Víkurfréttum nú í dag hvað varðar fólks - fjölgun hér í Reykja - nesbæ og frábært að sjá hve margir vilja flytja hingað . Auðvitað vakna hjá manni spurningar um eitt og annað þessu viðkomandi og sérstaklega þegar í ljós kemur að meginhluti þeirra sem hingað hafa flutt undanfarin ár hafa flutt á Vallarsvæðið . Eitt er það sem mér datt í hug , í ljósi þess að stór hluti þeirra sem hingað flytjast eru náms - menn með litlar eða lágar tekjur og leigja að manni skilst íbúðirnar frá fyr - irtæki sem heitir Keilir , sem rekið er af Þróunarfélaginu , Háskólavöllum og Reykjanesbæ . Nú er ljóst að þær tekjur sem koma inn vegna leigunnar hljóta að mestu að renna til Háskólavalla sem er fyrirtækið sem á íbúðirnar , auk þess sem tals - verður kostnaður eins og ókeypis strætisvagnaferðir og nettenging hlýtur að vera greiddur af þeim leigutekjum sem þar fást . Nú skilst mér til að mynda að það sé hvorki Þróunarfélagið , sem þó fer með stjórn svæðisins , né heldur Há - skólavellir sem greiði fyrir húsa - leigubætur eða aðra félagslega þjón - ustu hvað svæðið varðar , auk þess sem skólar og leikskólar séu á kostnað Reykjanesbæjar ? Meira : smali.blog.is Í DAG tökum við á móti landsliði okkar Ís - lendinga í handbolta eft - ir frækilega framgöngu þess á Ólympíu - leikunum . Ég vil hvetja alla til þess að ganga með strákunum okkar niður Laugaveginn klukkan 18 í dag . Þeir eiga mikið lof skilið fyrir eftirminnilegustu stundina í íslenskri íþróttasögu síðastliðinn föstudag þegar ljóst varð að við myndum leika um gullið . Það blikaði á tár á kaffistofum , fé - lagsheimilum og sam - komuhúsum um allt land . Ég man ekki eft - ir að hafa orðið vitni að annarri eins stund og er fullur þakklætis fyrir að hafa fengið að upplifa þetta . Gamalt íþróttakennarahjarta veit líka hver þýðing slíkra tíðinda er fyrir ungt fólk á Ís - landi og slær örar fyrir vikið . Þær fyrirmyndir sem unga fólkið hefur eignast í landsliði okkar eru ómet - anlegar . Þær sýna okkur líka á fleiri sviðum að okkur eru allir vegir færir ef samstaða er fyrir hendi . Bara byrjunin Ég vil líka minna á glæsilegan ár - angur U - 18 ára landsliðs pilta í hand - knattleik en þeir höfnuðu í fjórða sæti á Evrópumóti landsliða nú í mánuðinum . Það sýnir okkur að framtíðin er björt ef vel er haldið á spöðunum . Með þessum árangri kemur aukinn áhugi á handbolta og mér segir svo hugur að þessi sigur sé aðeins byrjunin . Ef vel er byggt á þessum árangri geta Íslendingar haldið þessari forystu og gert gott betur . Ég vil þakka íslenska landsliðinu fyrir frábæra skemmtun og inn - blástur síðustu daga og vikur . Frammistaða strákanna hefur verið ómetanleg . Takk fyrir mig . Kristján L. Möller skrifar til hand - boltastrákanna » Þær fyrirmyndir sem unga fólkið hef - ur eignast í landsliði okkar eru ómetanlegar . Kristján L. Möller Höfundur er samgönguráðherra . Velkomnir heim , strákar Á ÞENSLUTÍMUM er al - gengt að farið sé offari í við - skiptum ( e. overtrading ) . Ójafn - vægi skapast milli verkefna félags og getu , það færist of mik - ið í fang miðað við það sem það hefur úr að spila . Í besta falli neyðist það til að rifa seglin , en í versta falli getur slíkt komið því á kné . Ástæður vandans geta snúið inn á við , t.d. aukin umsvif án tilsvarandi aukningar eigin fjár , of mikið fjárfest í búnaði sem skilar sér á lengri tíma , án þess að tryggja löng lán á móti , óvenju langur gjald - frestur veittur án fjármögnunar á móti og tapaðar kröfur eða önnur áföll . Ytri ástæður geta einnig verið margar , s.s. breytingar á starfsskilyrðum , þrengingar á lánamarkaði , og aukin verðbólga , sem jafnan kallar á meira rekstrarfé . Afleiðingarnar eru alvar - legar . Félagið getur ekki staðið við skuld - bindingar sínar og missir traust , fær lakari viðskiptakjör og minna svigrúm til fram - kvæmda , búnaður úreldist og viðhaldskostn - aður eykst . Óvissa skapast um launa - greiðslur , starfsandi versnar og félagið missir lykilstarfsmenn . Greiðsla opinberra gjalda dregst , jafnvel vörsluskatta . Allt leiðir þetta til verri afkomu . Mikilvægt er að bera kennsl á einkennin í tíma . Slæm staða kallar á slæma fjáröflun . Boðin eru einstök kjör , og búnaður seldur þrátt fyrir að vera mik - ilvægur . Bankareikningar eru yfirdregnir án heimildar , fast er sótt á um aukin lán vegna ? neyðartilvika ? , s.s. launa - greiðslna . Veðsetning eigna vex . Arðgreiðslur til hluthafa falla niður og verð hlutabréfa félagsins fellur þar með . Leynd eykst um reksturinn , skamm - sýni eykst , stjórnendur hafa rangt við í samskiptum við mikilvæga birgja , þeir verða einráðir og uppteknir við að halda rekstrinum gangandi frá degi til dags . Átti kröfuhafar sig á vandanum geta þeir oft varið hagsmuni sína og jafnvel bjargað félaginu með því að knýja á um úrbætur . Oftast eiga bankar frumkvæðið . Reyndir lánamenn banka verða þá eins konar ? læknar ? slíkra fyrirtækja og gera mikið gagn . Læknirinn er veikur Athygli vakti að afkoma banka var dágóð á fyrsta ársfjórðungi . Hún átti þó uppruna sinn í áfalli fyrir þjóðina , þ.e. gengisfalli krón - unnar . Á öðrum ársfjórðungi var afkoma enn dágóð , því miður aftur vegna óhapps fyrir al - menning , þ.e. ört vaxandi verðbólgu . Hagur þjóðar og banka á hins vegar saman . Fin - ancial Times yfirsást þetta , sem er ágætt , það gefur okkur kannski frest til að takast á við vandann . Bankarnir hafa nú þanið sig svo mjög að efnahagsreikningur þeirra er nálægt 12 - föld þjóðarframleiðslan . Nær 60% þessara um - svifa eru landinu óviðkomandi . Þeir þekkja ekki mun á vexti og þenslu . Þeir refsuðu lög - gjafarvaldinu fyrir að veita þeim samkeppni með Íbúðalánasjóði og dældu þá óhemju fé inn í hagkerfið . Þeir hækkuðu lánshlutfall sitt í allt að 100% , sáu hækkunina valda árlegum hækkunum á fasteignamarkaði og lánuðu jafnóðum aftur út á hana . Þeir tóku hundruð milljarða að láni hjá lífeyrissjóðum í þessu skyni til fimm ára og endurlánuðu til 40 ára . Svipað hafa þeir gert í erlendum lánum . Þeir gerðu ekki ráð fyrir neinu öðru en að lífeyr - issjóðir og erlendir bankar mundu vilja fram - lengja lán sín og á óbreyttum vöxtum . Sjálftökumenn Bankar eru nú farnir að gefa út ? sérvarin skuldabréf ? . Það þýðir að ný lán til þeirra eru betur tryggð en þau eldri , á kostnað fyrri lánveitenda . Þeir fá ekki þau lán erlendis sem þeir vilja og yfirbjóða því erlenda innláns - markaði . Þeir láta í veðri vaka að innlánin séu ? tryggð ? . Þeir vita betur og hafa rangt við . Innlán sem útibú þeirra erlendis veita viðtöku eru á ábyrgð hins íslenska Trygg - ingasjóðs viðskiptabanka . Hann er óburðugur og ófær um að tryggja þau . Þeir fara á svig við reglur Seðlabankans til að ná meira fé þaðan , brjóta þær ekki beinlínis en fara í kringum þær og hafa rangt við . Skuld þeirra við Seðlabankann hækkar nú um 70 milljarða á mánuði . Þeir hafa hætt að veita ný lán til framkvæmda og þannig hlaupið frá skyldum sínum við viðskiptavini sína . Formaður sam - taka þeirra lýsti því yfir fyrr í sumar að að - gerðir ríkisstjórnarinnar í íbúðalánamálum væru ? ömurlegar ? . Því næst tók hann , ásamt vitorðsmanni sínum og félaga , yfir 600 millj - ónir króna út úr bankanum , sem þeir stungu í eigin vasa . Aðgerðaleysi Hættumerki ber að lesa og bregðast síðan myndarlega við . Bankarnir hafa farið offari . Þeir eru nú fársjúkir og með óráði . Því leng - ur sem dregst að taka á vandanum því verri verður hann átaks . Með grein minni í Mbl . hinn 14. janúar 2005 ? Fyrst draumur , svo martröð ? varaði ég tímanlega við þróuninni og með grein í sama blaði hinn 15. apríl sl. ? Ósjálfbjarga bankar ? gerði ég grein fyrir hvernig má í senn verja íslenskan almenning fyrir þeirri áhættu sem óvitarnir hafa skapað og jafnframt koma ábyrgð yfir þá erlendu stórbanka og vogunarsjóði sem veittu þeim þau lán sem áhættunni valda . Aðgerðaleysi er ábyrgðarleysi . Eftir Ragnar Önundarson » Bankarnir hafa farið offari . Þeir eru nú fársjúkir og með óráði . Því lengur sem dregst að taka á vandanum , því verri verður hann átaks . Ragnar Önundarson Höfundur er viðskiptafræðingur , bankamaður og fjármálaráðgjafi . Að færast of mikið í fang